Na temelju članka 6. Pravilnika o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima, te vrednovanje kandidata prijavljenih na natječaj u Osnovnoj školi Belec (u daljem tekstu: Pravilnik) Komisija za provedbu javnog natječaja donosi

**OBAVIJEST o popisu kandidata koji se pozivaju na testiranje za zapošljavanje na radnom mjestu:**

1. **Učitelja/učiteljice engleskog jezika na neodređeno vrijeme 23 sata tjedno:**

|  |  |
| --- | --- |
| 1. | Z.D. |
| 2. | P.G. |
| 3. | K.B. |
| 4. | A.K. |
| 5. | D.Đ. |
| 6. | L.B. |
| 7. | M.P |

Testiranje će se održati dana 26. rujna 2019. u 8,30sati u prostoru OŠ Belec na adresi Belec 50, 49254 Belec.

- 8,20 – 8,30 - Dolazak i utvrđivanje popisa kandidata/kinja

8,30 – 9,30 Prva faza testiranja (pisana provjera) te informacija o drugoj fazi testiranja (održavanje razgovora)

**Pravila testiranja:**

Po dolasku na testiranje od kandidata će se zatražiti predočenje odgovarajuće identifikacijske isprave radi utvrđivanja identiteta. Ako kandidat ne dokaže identitet, neće moći pristupiti testiranju. Ako kandidat ne pristupi testiranju, više se ne smatra kandidatom u postupku.

Kandidat sam snosi putne troškove u svrhu provedbe testiranja.

Tijekom testiranja nije dopušteno koristiti se bilo kakvom literaturom odnosno bilješkama, koristiti se mobitelom ili drugim komunikacijskim sredstvima, napuštati prostoriju u kojoj se provodi testiranje bez odobrenja osobe koja provodi testiranje, razgovarati s ostalim prisutnim osobama ili na drugi način narušavati njihovu koncentraciju. Ako se prekrše ova pravila, kandidat će biti udaljen s testiranja, a njegov rezultat Komisija neće vrednovati.

Testiranje se provodi u dvije faze:

Prva faza sadrži:

* Opći dio obveznog testiranja koji obuhvaća poznavanje osnovnog propisa iz osnovnoškolskog obrazovanja
* Posebni dio obveznog testiranja koji obuhvaća poznavanje propisa koji se odnosi na školovanje učenika s teškoćama i na postupak ocjenjivanja učenika.

Opći i posebni dio obveznog testiranja provodi se pisanim testom.

Svaki dio testiranja vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na testiranju, ako je za svaki dio testiranja dobio najmanje 5 bodova.

Na razgovor se poziva kandidat koji je zadovoljio na testiranju.

Razgovor s kandidatom obavlja Komisija i ravnateljica škole.Razgovorom se utvrđuju sposobnosti, vještine, interesi, profesionalni ciljevi i motivacija kandidata za rad u školskoj ustanovi. Rezultati razgovora vrednuju se bodovima od 0 do 10. U vrednovanju razgovora ravnopravno s članovima Komisije sudjeluje ravnatelj školske ustanove. Smatra se da je kandidat zadovoljio na razgovoru ako je dobio najmanje 5 bodova.

Nakon provedenog razgovora Komisija utvrđuje rang-listu kandidata prema ukupnom broju bodova ostvarenih na testiranju i razgovoru.

Odluku o kandidatu za kojeg se traži prethodna suglasnost školskog odbora donosi ravnatelj školske ustanove na temelju rang –liste kandidata prema ukupnom broju bodova ostvarenih na testiranju i razgovoru..

Svi kandidati prijavljeni na natječaj izvješćuju se o rezultatima natječaja putem obavijesti na mrežnim stranicama škole u roku od 15 dana od davanja suglasnosti Školskog odbora.

Propisi za pripremanje kandidata za testiranje su:

* Zakon o odgoju i obrazovanju u osnovnoj i srednjoj školi (NN RH 87/08., 86/09., 92/10.,105/10., 90/11., 16/12., 86/12., 126/12., 94/13., 152/14., 7/17. i 68/18.)
* Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/2015.) – (4.3.2015.)
* Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010.) (29.9.2010.)
* Pravilnik o izmjenama i dopuni Pravilnika o načinima, postupcima i elementima vrednovanja učenika u osnovnim i srednjim školama (NN 82/2019)

 Komisija za provedbu natječaja